

**ปัจจัยที่มีผลต่อการตัดสินใจเลือกหอพักของนักศึกษา**

รายวิชา 460-105 BUSINESS STATISTICS & APP

จัดทำโดย

นางสาวกชพรรณ สิทธิชญาณ์ 5810517001

นางสาวณิชารีย์ ลาภจินดา 5810517029

นางสาวรภัสสรณ์ แหสกุล 5810517050

นางสาวกุลธิดา ศรีพลับ 5810517071

Section 02

เสนอ

ผู้ช่วยศาสตราจารย์ธีรวัฒน์ หังสพฤกษ์

คณะวิทยาการจัดการ ภาควิชาการบัญชี ปีการศึกษา 2559

มหาวิทยาลัยสงขลานครินทร์ วิทยาเขตหาดใหญ่

**คำนำ**

ก

โครงการสำรวจปัจจัยที่มีผลต่อการตัดสินใจเลือกหอพักของนักศึกษามหาวิทยาลัยสงขลานครินทร์ วิทยาเขตหาดใหญ่ คณะวิทยาการจัดการ ภาควิชาการบัญชีจัดทำขึ้นเพื่อศึกษาความต้องการในการเข้าพักอาศัยหอพัก เพื่อเป็นข้อมูลในการประกอบการตัดสินใจเลือกหอพัก และเพื่อศึกษาปัจจัยที่มีผลต่อการตัดสินใจเลือกหอพักของนักศึกษา

ซึ่งในแบบสำรวจปัจจัยที่มีผลต่อการตัดสินใจเลือกหอพักของนักศึกษาได้แบ่งข้อมูลเป็นสองส่วน คือ ส่วนที่ 1 เป็นข้อมูลทั่วไป ประกอบด้วยข้อมูลเบื้องต้นของนักศึกษา ได้แก่ เพศ อายุ ชั้นปี ภูมิลำเนา และรายได้ทั้งหมดต่อเดือน (รวมค่าที่พัก) และส่วนที่2 เป็นข้อมูลเกี่ยวกับหอพัก ประกอบด้วย ลักษณะที่พัก ค่าเช่าที่พัก จำนวนผู้พักอาศัยในห้องพัก ปัจจัยในการตัดสินใจเลือก และความพึงพอใจในหอพัก เมื่อได้มีการรวบรวมแบบสำรวจเสร็จเรียบร้อย จึงนำมาวิเคราะห์ข้อมูลเพื่อหาค่าเฉลี่ยเลขคณิตและสรุปข้อมูล

ผู้จัดทำหวังว่าโครงการสำรวจปัจจัยที่มีผลต่อการตัดสินใจเลือกหอพักของนักศึกษามหาวิทยาลัยสงขลานครินทร์ วิทยาเขตหาดใหญ่ คณะวิทยาการจัดการ ภาควิชาการบัญชี จะเป็นประโยชน์ต่อผู้ที่สนใจ ศึกษาค้นคว้าเพื่อเป็นข้อมูลในการตัดสินใจเลือกหอพัก คณะผู้จัดทำขอขอบพระคุณอาจารย์ธีรวัฒน์ หังสพฤกษ์ ที่ช่วยเป็นที่ปรึกษา และขอขอบคุณผู้ที่ให้ความร่วมมือในการทำแบบสำรวจทุกท่านไว้ ณ ที่นี้ด้วย

คณะผู้จัดทำ

**สารบัญ**

ข

**เรื่อง**  **หน้า**

คำนำ ก

สารบัญ ข

บทที่ 1 บทนำ 1

- ชื่อโครงการสำรวจข้อมูล

- หลักการและเหตุผล/ความเป็นมาของปัญหา

- วัตถุประสงค์ของการสำรวจ

- ประโยชน์ที่คาดว่าจะได้รับ

บทที่ 2 เอกสารที่เกี่ยวข้อง 3

บทที่ 3 วิธีการดำเนินงาน 4

- ขั้นตอนการดำเนินงาน

- ประชากรและกลุ่มตัวอย่าง

- เครื่องมือที่ใช้ในการเก็บรวบรวมข้อมูล

- รายละเอียดข้อมูล

- การวิเคราะห์ข้อมูล

บทที่ 4 ผลการสำรวจ 7

- ส่วนที่ 1 ข้อมูลทั่วไปของผู้ตอบแบบสอบถาม

- ส่วนที่ 2 ข้อมูลเกี่ยวกับหอพัก

บทที่ 5 สรุปผลการสำรวจ 12

บรรณานุกรม 14

**บทที่ 1**

1

**บทนำ**

**ชื่อโครงการสำรวจข้อมูล**

ปัจจัยที่มีผลต่อการตัดสินใจเลือกหอพักของนักศึกษาคณะวิทยาการจัดการ ภาควิชาการบัญชี มหาวิทยาลัยสงขลานครินทร์ วิทยาเขตหาดใหญ่

**หลักการและเหตุผล/ความเป็นมาของปัญหา**

เนื่องจากปัจจุบันนักศึกษามหาวิทยาลัยสงขลานครินทร์ วิทยาเขตหาดใหญ่มีจำนวนเพิ่มขึ้นทำให้ความต้องการ ในการพักอาศัยมีเพิ่มขึ้น อีกทั้งจำนวนความหลากหลายของที่พักอาศัยบริเวณโดยรอบมหาวิทยาลัยสงขลานครินทร์ วิทยาเขตหาดใหญ่ เพิ่มมากขึ้นด้วย เช่น หอพัก บ้านเช่า อพาร์ทเมนท์ คอนโดมิเนียม และแมนชั่น เป็นต้น ดังนั้นผู้จัดทำจึงสนใจที่จะศึกษาถึงความต้องการเลือก หอพักของนักศึกษา และได้จัดทำแบบสอบถามขึ้น เพื่อประกอบการตัดสินใจในการเลือกที่พักอาศัย โดยปัจจัยในการตัดสินใจเลือกหอพักจะมีความแตกต่างกันออกไป เช่น ปัจจัยด้านค่าใช้จ่าย ที่ตั้งและระยะทาง เป็นต้น

ดังนั้นคณะผู้จัดทำจึงสนใจที่จะทำโครงการสำรวจปัจจัยที่มีผลต่อการตัดสินใจเลือกหอพักของนักศึกษาคณะวิทยาการจัดการ ภาควิชาการบัญชี ปีการศึกษา 2559 มหาวิทยาลัยสงขลานครินทร์ วิทยาเขตหาดใหญ่

**วัตถุประสงค์ของการสำรวจ**

1. เพื่อศึกษาความต้องการในการเข้าพักอาศัยหอพัก

2. เพื่อเป็นข้อมูลในการประกอบการตัดสินใจเลือกหอพัก

3. เพื่อศึกษาปัจจัยที่มีผลต่อการตัดสินใจเลือกหอพัก

**ประโยชน์ที่คาดว่าจะได้รับ**

2

เพื่อเป็นแนวทางในการตัดสินใจเลือกหอพักและได้ทราบถึงความต้องการในการเลือกหอพัก ปัจจัยต่างๆที่ใช้ในการตัดสินใจเลือกหอพักของนักศึกษามหาวิทยาลัยสงขลานครินทร์ วิทยาเขตหาดใหญ่ คณะวิทยาการจัดการ ภาควิชาการบัญชี ปีการศึกษา 2559 และเพื่อเป็นข้อมูลให้บุคคลทั่วไปได้นำไปประโยชน์ต่อไป

**บทที่ 2**

3

**เอกสารที่เกี่ยวข้อง**

ในการจัดทำโครงการสำรวจเกี่ยวกับปัจจัยที่มีผลต่อการตัดสินใจเรื่องหอพัก โดยได้ทำการศึกษาความคิดเห็นของนักศึกษาคณะวิทยาการจัดการ ภาควิชาการบัญชี ปีการศึกษา 2559 เกี่ยวกับปัจจัยที่มีผลต่อการตัดสินใจเรื่องหอพัก ซึ่งก่อนดำเนินโครงการนั้นผู้จัดทำได้ศึกษาเอกสาร ทฤษฎี หลักการที่เกี่ยวข้อง เพื่อดำเนินการให้ถูกต้องตามหลักวิชาการ อีกทั้งเพื่อให้ได้ข้อมูลพื้นฐานต่างๆที่เพียงพอกับการศึกษา โดยมีหัวข้อที่เกี่ยวข้องคือ

- ลักษณะที่พักอาศัยที่นักศึกษาเลือกในการตัดสินใจ

- ปัจจัยที่มีผลต่อการเลือกหอพัก

รายละเอียดเนื้อหาหัวข้อต่างๆ มีดังนี้

ลักษณะที่พักอาศัยที่นักศึกษาเลือกในการตัดสินใจ

ลักษณะที่พักอาศัยที่นักศึกษาเลือกในการตัดสินใจ เป็นที่พักลักษณะที่เป็นหอรวม หรือหอพักหญิง หอพักชาย หรืออาจจะเป็นพวกแมนชั่น อพาร์ทเมนท์ บางคนอาจจะซื้อคอนโดแล้วแต่ความสะดวกของแต่ละบุคคล

ปัจจัยที่มีผลต่อการเลือกหอพัก เช่น ความสะดวกในการเดินทาง ความสะอาด ราคาของห้องพัก ความปลอดภัย สวัสดิการของหอหัก สิ่งอำนวยความสะดวก การมีเพื่อนร่วมหอพัก

**บทที่ 3**

4

**วิธีการดำเนินงาน**

ในการทำโครงการสำรวจปัจจัยที่มีผลต่อการตัดสินใจเลือกหอพักของนักศึกษาคณะวิทยาการจัดการ ภาควิชาการบัญชี ปีการศึกษา 2559 มหาวิทยาลัยสงขลานครินทร์ วิทยาเขตหาดใหญ่ คณะผู้จัดทำนั้นได้ดำเนินการตามหลักการ ทฤษฎี กำหนดแนวทางในการดำเนินการโครงการตามวิธีการและขั้นตอนดังต่อไปนี้

**ขั้นตอนการดำเนินงาน**

1. กำหนดหัวข้อในการสำรวจ

2. กำหนดตัวแปร ขอบเขตของข้อมูล ศึกษาค้นคว้าตัวแปรข้อมูลที่เกี่ยวกับการสำรวจ และเก็บรวบรวมข้อมูล

3. ทำโครงร่างโครงการสำรวจเสนอแก่อาจารย์ที่ปรึกษาโครงการเพื่อตรวจสอบ แก้ไข และนำข้อเสนอแนะมาปรับปรุง

4. จัดทำแบบสำรวจโดยกลุ่มตัวอย่างจำนวน 100 คน โดยให้นักศึกษาคณะวิทยาการจัดการ ภาควิชาการบัญชี มหาวิทยาลัยสงขลานครินทร์ วิทยาเขตหาดใหญ่ ที่เป็นกลุ่มตัวอย่างตอบแบบสำรวจความคิดเห็นเกี่ยวกับปัจจัยที่มีผลต่อการตัดสินใจเรื่องหอพัก

5. รวบรวมแบบสำรวจมาจัดเรียงข้อมูล เพื่อที่จะนำไปวิเคราะห์ต่อไป

6. ตีความหมายและวิเคราะห์ข้อมูลที่ได้จากการทำแบบสำรวจ

**7.** สรุปผลจากการสำรวจ นำเสนอข้อมูล และจัดทำเป็นรูปเล่มรายงาน

**ประชากรและกลุ่มตัวอย่าง**

นักศึกษาคณะวิทยาการจัดการ ภาควิชาการบัญชี มหาวิทยาลัยสงขลานครินทร์ วิทยาเขตหาดใหญ่

**เครื่องมือที่ใช้ในการเก็บรวบรวมข้อมูล**

5

แบบสำรวจปัจจัยที่มีผลต่อการตัดสินใจเลือกหอพักของนักศึกษาคณะวิทยาการจัดการ

ภาควิชาการบัญชี ปีการศึกษา 2559 มหาวิทยาลัยสงขลานครินทร์ วิทยาเขตหาดใหญ่

**รายละเอียดข้อมูล**

ข้อมูลที่ได้จากการเก็บข้อมูลจากแบบสำรวจปัจจัยที่มีผลต่อการตัดสินใจเลือกหอพักของนักศึกษาคณะวิทยาการจัดการ ภาควิชาการบัญชี มหาวิทยาลัยสงขลานครินทร์ วิทยาเขตหาดใหญ่ แบ่งเป็น 2 ส่วนคือ

ส่วนที่ 1 ข้อมูลทั่วไปของกลุ่มตัวอย่าง ประกอบด้วยข้อมูลส่วนตัวของผู้ตอบแบบสอบถาม ได้แก่ เพศ อายุ ชั้นปี ภูมิลำเนาเดิม และรายได้ทั้งหมดต่อเดือน(รวมค่าที่พัก)

​ ส่วนที่ 2 ข้อมูลเกี่ยวกับหอพักและปัจจัยที่มีผลต่อการตัดสินใจเลือกหอพัก ประกอบด้วย ลักษณะหอพัก ค่าเช่า จำนวนผู้พักอาศัยในห้อง ปัจจัยในการตัดสินใจเลือก และความพึงพอใจในการพักอาศัย

**การวิเคราะห์ข้อมูล**

ส่วนที่ 1 ข้อมูลทั่วไปของกลุ่มตัวอย่าง

ซึ่งมีลักษณะข้อคำถามเป็นแบบเลือกตอบ ได้มีการวิเคราะห์ข้อมูลดังนี้

ก. แจกแจงความถี่ของแต่ละตัวเลือกในข้อคำถาม

ข. คำนวณค่าร้อยละ

ค. นำเสนอข้อมูลในรูปตารางประกอบ

ส่วนที่ 2 ข้อมูลเกี่ยวกับหอพัก

ในข้อที่ 1, 2, 3 และ5 มีการวิเคราะห์ข้อมูลดังนี้

ก. แจกแจงความถี่ของแต่ละตัวเลือกในข้อคำถาม

ข. คำนวณค่าร้อยละ

ค. นำเสนอข้อมูลในรูปตารางประกอบ

และข้อที่ 4 มีการวิเคราะห์ข้อมูลที่แตกต่างจากข้ออื่นเนื่องจากเป็นข้อมูลที่แสดงระดับความพึงพอใจในการพักอาศัยจึงมีการวิเคราะห์ดังนี้

6

ก. แจกแจงความถี่ของแต่ละตัวเลือกในข้อคำถาม

ข. คำนวณค่าร้อยละ

ค. นำเสนอข้อมูลในรูปแผนภูมิแท่ง แผนภูมิวงกลม แผนภูมิเส้น ประกอบความเรียง

**เกณฑ์ในการแปลผลข้อมูล**

1 หมายถึง​​ ระดับความพึงพอใจ มากที่สุด

2 หมายถึง​​ ระดับความพึงพอใจ มาก

3 หมายถึง ​​ระดับความพึงพอใจ ปานกลาง

4​ หมายถึง ​​ระดับความพึงพอใจ น้อย

**สถิติที่ใช้ในการวิเคราะห์ข้อมูล**

1. ค่าเฉลี่ยเลขคณิตแบบถ่วงน้ำหนัก ()

=

**บทที่ 4**

7

**ผลการสำรวจ**

จากผลการสำรวจโครงการเรื่อง ปัจจัยที่มีผลต่อการตัดสินใจเรื่องหอพัก โดยกลุ่มตัวอย่างที่สำรวจเป็นนักศึกษาคณะวิทยาการจัดการ ภาควิชาการบัญชี มหาวิทยาลัยสงขลานครินทร์ วิทยาเขตหาดใหญ่ โดยแบ่งการสำรวจออกเป็น 2 ส่วนคือ

ส่วนที่ 1 ข้อมูลทั่วไปของผู้ตอบแบบสอบถาม

ส่วนที่ 2 ปัจจัยที่มีผลต่อการตัดสินใจเลือกหอพัก

โดยผลการสำรวจมีรายละเอียดดังนี้

**ส่วนที่ 1 ข้อมูลทั่วไปของผู้ตอบแบบสอบถาม**

1. เพศ

**ตารางที่ 1** : จำนวนนักศึกษาแยกตามเพศ

|  |  |  |
| --- | --- | --- |
| เพศ | จำนวน (คน) | ร้อยละ |
| ชาย | 14 | 14 |
| หญิง | 86 | 86 |
| รวม | 100 | 100 |

2. อายุ

**ตารางที่ 2** : จำนวนนักศึกษาแยกตามอายุ

|  |  |  |
| --- | --- | --- |
| อายุ (ปี) | จำนวน (คน) | ร้อยละ |
| ต่ำกว่า19 | 10 | 10 |
| 19 | 54 | 54 |
| 20 | 21 | 21 |
| 21 | 11 | 11 |
| 22 | 4 | 4 |
| รวม | 100 | 100 |

3. ชั้นปี

8

**ตารางที่ 3** : จำนวนนักศึกษาตามชั้นปี

|  |  |  |
| --- | --- | --- |
| ชั้นปี | จำนวน (คน) | ร้อยละ |
| 1 | 44 | 44 |
| 2 | 40 | 40 |
| 3 | 7 | 7 |
| 4 | 9 | 9 |
| รวม | 100 | 100 |

4.ภูมิลำเนา

**ตารางที่ 4** : จำนวนนักศึกษาตามภูมิลำเนาเดิม

|  |  |  |
| --- | --- | --- |
| จังหวัด | จำนวน(คน) | ร้อยละ |
| พัทลุง | 7 | 7 |
| ปัตตานี | 3 | 3 |
| สงขลา | 32 | 32 |
| ภูเก็ต | 9 | 9 |
| สุราษฎร์ธานี | 6 | 6 |
| กรุงเทพมหานคร | 3 | 3 |
| นครศรีธรรมราช | 15 | 15 |
| ยะลา | 6 | 6 |
| ตรัง | 9 | 9 |
| นราธิวาส | 1 | 1 |
| กระบี่ | 2 | 2 |
| ราชบุรี | 2 | 2 |
| ชุมพร | 4 | 4 |
| พังงา | 1 | 1 |
| รวม | 100 | 100 |

5.รายได้ทั้งหมดต่อเดือน(รวมค่าที่พัก)

9

**ตารางที่ 5** : จำนวนนักศึกษาตามรายได้ที่ได้รับ

|  |  |  |
| --- | --- | --- |
| รายได้ | จำนวน(คน) | ร้อยละ |
| ต่ำกว่า 5,000 บาทต่อเดือน | 25 | 25 |
| 5,001-6,000 บาทต่อเดือน | 28 | 28 |
| 6,001-7,000 บาทต่อเดือน | 20 | 20 |
| 7,001-8,000 บาทต่อเดือน | 11 | 11 |
| มากกว่า 8,000 บาทต่อเดือน | 16 | 16 |
| รวม | 100 | 100 |

**ส่วนที่ 2 ข้อมูลเกี่ยวกับหอพัก**

1.ลักษณะที่พัก

**ตารางที่ 6** : จำนวนนักศึกษาที่เลือกอยู่หอพักต่างๆ

|  |  |  |
| --- | --- | --- |
| ลักษณะหอพัก | จำนวน(คน) | ร้อยละ |
| หอพักภายในมหาวิทยาลัย | 36 | 36 |
| หอพักในกำกับมหาวิทยาลัย | 45 | 45 |
| อพาร์ทเมนต์/แมนชั่น | 12 | 12 |
| บ้านเช่า | 0 | 0 |
| บ้านตนเอง | 7 | 7 |
| อื่นๆ | 0 | 0 |
| รวม | 100 | 100 |

2.ค่าเช่าที่พัก

10

**ตารางที่ 7** :จำนวนนักศึกษาต่อค่าเช่าที่พัก

|  |  |  |
| --- | --- | --- |
| ค่าเช่า | จำนวน(คน) | ร้อยละ |
| ต่ำกว่า 2,000 บาทต่อเดือน | 61 | 61 |
| 2,001-3,000 บาทต่อเดือน | 12 | 12 |
| 3,001-4,000 บาทต่อเดือน | 9 | 9 |
| 4,001-5,000 บาทต่อเดือน | 6 | 6 |
| มากกว่า 5,000 บาทต่อเดือน | 12 | 12 |
| รวม | 100 | 100 |

3.จำนวนผู้พักอาศัยในห้องพัก

**ตารางที่ 8** : จำนวนคนที่พักอาศัยในห้องพัก

|  |  |  |
| --- | --- | --- |
| จำนวนผู้พักอาศัย | จำนวน(คน) | ร้อยละ |
| 1คน | 2 | 2 |
| 2คน | 13 | 13 |
| 3คน | 72 | 72 |
| มากกว่า3คน | 13 | 13 |
| รวม | 100 | 100 |

4.ปัจจัยในการตัดสินใจเลือก

11

**ตารางที่ 9** : จำนวนนักศึกษาต่อปัจจัยในการตัดสินใจเลือก(เลือกได้มากกว่า1ข้อ)

|  |  |  |
| --- | --- | --- |
| ปัจจัยในการตัดสินใจเลือก | จำนวน(คน) | ร้อยละ |
| ราคาประหยัด | 40 | 14.23 |
| สะอาด | 32 | 11.39 |
| ปลอดภัย | 58 | 20.64 |
| มีสวัสดิการที่พัก เช่น ฟิตเนส ร้านอาหาร ที่จอดรถ | 21 | 7.47 |
| สิ่งอำนวยความสะดวกครบครัน | 26 | 9.25 |
| การเดินทางที่สะดวก | 68 | 24.20 |
| มีเพื่อนร่วมกันในห้องพัก | 35 | 12.45 |
| อื่นๆ | 1 | 0.37 |
| รวม | 281 | 100 |

5.ความพึงพอใจต่อหอพัก

**ตารางที่ 10 :** จำนวนนักศึกษาต่อระดับความพึงพอใจต่อหอพัก

|  |  |  |
| --- | --- | --- |
| ความพึงพอใจต่อหอพัก | จำนวน(คน) | ร้อยละ |
| มากที่สุด | 14 | 14 |
| มาก | 38 | 38 |
| ปานกลาง | 40 | 40 |
| น้อย | 8 | 8 |
| รวม | 100 | 100 |

**บทที่ 5**

12

**สรุปผล**

**สรุปผลการสำรวจ**

จากการสำรวจปัจจัยที่มีผลต่อการตัดสินใจเลือกหอพักของนักศึกษาคณะวิทยาการจัดการ ภาควิชาการบัญชี มหาวิทยาลัยสงขลานครินทร์ วิทยาเขตหาดใหญ่ พบว่าปัจจัยที่มีผลต่อการตัดสินใจเลือกที่พักอาศัยของนักศึกษามากที่สุดคือ การเดินทางที่สะดวก ปลอดภัย ราคาประหยัด มีเพื่อนร่วมกันในหอพัก สะอาด สิ่งอำนวยความสะดวกครบครัน มีสวัสดิการที่พัก เช่น ฟิตเนส ร้านอาหาร ที่จอดรถ และปัจจัยอื่นๆคือจองหอไม่ทัน ตามลำดับ และจากการวิเคราะห์ข้อมูลจากกลุ่มตัวอย่างจำนวน 100 คน ของนักศึกษาคณะวิทยาการจัดการ ภาควิชาการบัญชี มหาวิทยาลัยสงขลานครินทร์ วิทยาเขตหาดใหญ่พบว่า ส่วนใหญ่เป็นนักศึกษาหญิง ชั้นปีที่1 อายุ 19 ปี โดยมีภูมิลำเนาอยู่จังหวัดสงขลา และมีรายได้ต่อเดือนประมาณ 5,001 - 6,000 บาท โดยอาศัยในหอพักในกำกับมหาวิทยาลัย ซึ่งมีค่าใช้จ่ายหอพักต่ำกว่า 2,000 บาท เดือน ซึ่งมีจำนวนผู้พักอาศัยร่วมกัน 3 คน และพบว่า การเดินทางที่สะดวก เป็นปัจจัยสำคัญในการเลือกที่พักอาศัยของนักศึกษากลุ่มตัวอย่าง ซึ่งมีค่าสูงถึงร้อยละ 24.20 โดยมีความพอใจในหอพักระดับปานกลาง

13

**บรรณานุกรม**

14

กาญจนา บุญภักดิ์. (2554). **[รายงานวิจัยเรื่อง การเลือกอยู่หอพักของนักศึกษาสถาบันเทคโนโลยี](http://161.246.14.22/research/index.php/research/2554/Income2554/--)**

**[พระจอมเกล้าเจ้า คุณทหารลาดกระบัง](http://161.246.14.22/research/index.php/research/2554/Income2554/--)**. สืบค้นเมื่อ 20 กันยายน 2559. สืบค้นจาก

<http://161.246.14.22/research/index.php/research/2554/Income2554/-->

ลัดดาวัลย์ ประกอบมูล. (2556). [**ปัจจัยที่ใช้ในการเลือกเช่าหอพักนักศึกษามหาวิทยาลัยในจังหวัดปทุมธานี**](http://161.246.14.22/research/index.php/research/2554/Income2554/--).

สืบค้นเมื่อ 20 กันยายน 2559. สืบค้นจาก

<http://www.repository.rmutt.ac.th/bitstream/handle/123456789/2186/142535.pdf?sequence=1>

นัตตา รัตนนิมิตร. (2553)**. ปัจจัยที่มีผลต่อการเลือกใช้บริการหอพักของนักเรียน นักศึกษาในเขต**

**อำเภอเมือง จังหวัดชลบุรี.** สืบค้นเมื่อ 20 กันยายน 2559. สืบค้นจาก

<http://dllibrary.spu.ac.th:8080/dspace/handle/123456789/1782>

มปป. (2554). [**อะพาร์ตเมนต์ แฟลต คอนโดมิเนียม แมนชั่น หอพัก เหมือนหรือแตกต่างกัน?**](http://www.oknation.net/blog/architect-bma-club/2011/01/06/entry-1). สืบค้นเมื่อ

20 กันยายน 2559. สืบค้นจาก

<http://www.oknation.net/blog/architect-bma-club/2011/01/06/entry-1>

**แบบสำรวจปัจจัยที่มีผลต่อการตัดสินใจเลือกหอพักของนักศึกษามหาวิทยาลัยสงขลานครินทร์ วิทยาเขตหาดใหญ่ คณะวิทยาการจัดการ ภาควิชาการบัญชี**

**ส่วนที่ 1 ข้อมูลทั่วไป**

1. เพศ [ ]1.หญิง [ ]2.ชาย
2. อายุ [ ]1. 19ปี [ ]2. 20 ปี [ ]3. 21 ปี [ ]4. 22ปี
3. ชั้นปี [ ]1. ชั้นปีที่ 1 [ ]2. ชั้นปีที่ 2 [ ]3. ชั้นปีที่ 3 [ ]4. ชั้นปีที่ 4
4. ภูมิลำเนาเดิม ……….........................................................
5. รายได้ทั้งหมดต่อเดือน (รวมค่าที่พัก)

[ ]1.ต่ำกว่า 5,000 บาทต่อเดือน [ ]2. 5,001-6,000 บาทต่อเดือน

[ ]3. 6,001-7,000 บาทต่อเดือน [ ]4. 7,001-8,000 บาทต่อเดือน

[ ]5. มากกว่า 8,000 บาทต่อเดือน

**ส่วนที่ 2 ข้อมูลเกี่ยวกับหอพัก**

1. ลักษณะที่พัก

[ ]1.หอพักภายในมหาวิทยาลัย [ ]2. หอพักในกำกับมหาวิทยาลัย

[ ]3. อพาร์ทเมนต์/แมนชั่น [ ]4. บ้านเช่า [ ]5. บ้านตนเอง

[ ]6. อื่นๆ (โปรดระบุ)....................

1. ค่าเช่าที่พัก

[ ]1.ต่ำกว่า 2,000 บาทต่อเดือน [ ]2. 2,001-3,000 บาทต่อเดือน

[ ]3. 3,001-4,000 บาทต่อเดือน [ ]4. 4,001-5,000 บาทต่อเดือน

[ ]5. มากกว่า 5,000 บาทต่อเดือน

1. จำนวนผู้พักอาศัยในห้องพัก

[ ]1. 1 คน [ ]2. 2 คน [ ]3. 3 คน [ ]4. มากกว่า 3 คน

1. ปัจจัยในการตัดสินใจเลือก(ตอบได้มากกว่า1ข้อ)

[ ]1. ราคาประหยัด [ ]2. สะอาด [ ]3. ปลอดภัย

[ ]4. มีสวัสดิการที่พัก เช่น ฟิตเนส ร้านอาหาร ที่จอดรถ

[ ]5. สิ่งอำนวยความสะดวกครบครัน [ ]6. การเดินทางที่สะดวก

[ ]7. มีเพื่อนร่วมกันในห้องพัก [ ]8. อื่นๆ (โปรดระบุ)…………..

1. ความพึงพอใจต่อที่พัก

[ ]1. มากที่สุด [ ]2. มาก [ ]3. ปานกลาง [ ]4. น้อย